PROGNOSE.ETS.SESONGAVHENGIG

Innhald

# PROGNOSE.ETS.SESONGAVHENGIG-funksjonen

Returnerer talet på prøver i perioden rekna ut av Calc med PROGNOSE.ETS når argumentet periode_lengd er lik 1.

Eksponentiell utjamning er ein metode for å glatta ut reelle verdiar i tidsseriar kunna føreslå moglege framtidige verdiar.

Eksponentiell trippelutjamning (Exponential Triple Smoothing (ETS)) er ei samling algoritmar der både trend og periodiske (sesongavhengige) påverknader vert rekna med. Eksponentiell dobbelutjamning (Exponential Double Smoothing (EDS)) liknar på ETS, men tek ikkje med periodiske påverknadar. EDS lagar lineære prognoser.

Du kan finne meir om dette på Wikipedia on Exponential smoothing algorithms

Det same resultatet vert returnert med PROGNOSE.STAT-funksjonen når argumentet stat_type er lik 9 (og periode_lengd er lik 1).

### Syntaks

PROGNOSE.ETS.SESONGAVHENGIG (verdi, tidslinje, [data_fullføring], [samandrag])

verdi (obligatorisk): Ei numerisk liste eller eit område. verdiar er dei historiske verdiane som du ønskjer å bruka for å lage prognose for dei neste punkta.

tidslinje (obligatorisk): Ei numerisk liste eller eit område. Tidslinjeområdet (x-verdiane) for dei historiske verdiane.

Tidslinja treng ikkje vera sortert, funksjonen vil sortera ho for utrekningane.
Verdiane i tidslinja må ha same avstand i stega.
Dersom stega ikkje er konstante i den sorterte tidslinja, vil funksjonen returnere feilen #TAL!.
Dersom områda for både tidslinja og dei historiske verdiane er av ulike storleikar, vil funksjonen returnere feilen #I/T.
Dersom tidslinja inneheld mindre enn 2 dataperiodar, vil funksjonen returnera feilen #VERDI!.

datafullføring (valfri): Ein logisk verdi SANN eller USANN, tala 0 eller 1 med 1 (SANN) er standard. Verdien 0 (USANN) vil leggja til manglande punkt med null som historisk verdi. Verdien 1 (SANN) vil leggja til manglande punkt som ein interpolert verdi mellom nabopunkta.

Sjølv om tidslinja må ha ein konstant stegavstand mellom datapunkta, kan funksjonen arbeida med opp til 30 % manglande punkt. Dei manglande punkta vert lagt til.

samandrag (valfri): Ein talverdi frå 1 til 7 med 1 sett som standard. Verdien viser kva samandragsmetode som vert brukt:

Samandrag | Funksjon
--- | ---
1 | GJENNOMSNITT (AVERAGE på engelsk)
2 | TAL.PÅ (COUNT på engelsk)
3 | TAL.PÅA (COUNTA på engelsk)
4 | MAKS (MAX på engelsk)
5 | MEDIAN (MEDIAN på engelsk)
6 | MIN (MIN på engelsk)
7 | SUMMER (SUM på engelsk)

Sjølv om tidslinja må ha ein konstant stegavstand mellom datapunkta, vil funksjonen dra saman fleire punkt med det same tidsstempelet.

#### Eksempel

Tabellen nedanfor inneheld ei tidslinje og verdiane som høyrer til denne:

| A | B
1 | Tidslinje | Verdiar
--- | --- | ---
2 | 01/2013 | 112
3 | 02/2013 | 118
4 | 03/2013 | 132
5 | 04/2013 | 100
6 | 05/2013 | 121
7 | 06/2013 | 135
8 | 07/2013 | 148
9 | 08/2013 | 148
10 | 09/2013 | 136
11 | 10/2013 | 119
12 | 11/2013 | 104
13 | 12/2013 | 118

=PROGNOSE.ETS.SESONGAVHENGIG(Verdiar;Tidslinje;SANN();1)

Returnerer 6, som er talet på prøver i perioden basert på dei namngjevne områda Verdiar og Tidslinje nemnde ovanfor, ingen manglande data og GJENNOMSNITT som samandrag.

#### Teknisk informasjon

Denne funksjonen har vore tilgjengeleg sidan LibreOffice 5.2.

Denne funksjonen er ikkje ein del av standarden Open Document Format for kontorprogram (OpenDocument) Versjon 1.3. del 4: Omrekna formel (OpenFormula)-format. Namnerommet er

COM.MICROSOFT.FORECAST.ETS.SEASONALITY

Liknande emne

FORECAST.ETS.SEASONALITY (PROGNOSE.ETS.SESONGAVHENGIG) wikiside.

Sjå også: PROGNOSE.ETS.ADD, PROGNOSE.ETS.MULT, PROGNOSE.ETS.STAT.ADD, PROGNOSE.ETS.STAT.MULT, PROGNOSE.ETS.PI.ADD, PROGNOSE.ETS.PI.MULT, PROGNOSE, PROGNOSE.LINEÆR